**FELADAT-ELLÁTÁSI MEGÁLLAPODÁS**

amely létrejött egyrészről

**Szombathely Megyei Jogú Város Önkormányzata** (székhely: 9700 Szombathely, Kossuth Lajos utca 1-3. adószám: 15733658-2-18; képviseletében eljár: dr. Nemény András polgármester, továbbiakban **Megbízott**)

másrészről

**Nárai község Önkormányzata** (székhelye: 9797 Nárai, Petőfi Sándor utca 41. adószám: 15733672-1-18; képviseletében eljár: Németh Tamás polgármester, a továbbiakban: **Megbízó**)

továbbiakban, együttesen **Felek** között alulírott napon és helyen, a háziorvosi alapellátási feladatok átadásának-átvételének tárgyában.

Felek rögzítik, hogy a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában, valamint az egészségügyi alapellátásról szóló 2015. évi CXXIII. törvény (továbbiakban Eütv.) 5.§ (1) bekezdésében foglaltak szerint az önkormányzat kötelező feladatát képezi az egészségügyi alapellátás, azon belül – többek között – a háziorvosi, házi gyermekorvosi egészségügyi ellátás biztosítása.

A fentiekben rögzítettekre figyelemmel a Felek a háziorvosi, házi gyermekorvosi alapellátásra az arra irányadó jogszabályoknak megfelelő tartalommal feladat-ellátási megállapodást kötnek az alábbiakban rögzítettek szerint.

**Előzmény**:

Szombathely Megyei Jogú Város 1985. év óta látja el Nárai község háziorvosi, házi gyermekorvosi egészségügyi alapellátását.

**I**.

**A megállapodás tárgya**

1. A Felek megállapodnak, hogy a Megbízó az Eütv. 5. § (1) bekezdés a.) pontjában rögzített háziorvosi, házi gyermekorvosi alapellátásról a Megbízottal kötött jelen megállapodás alapján gondoskodik.
2. A Felek megállapodnak, hogy tekintettel a több településre is kiterjedő háziorvosi, házi gyermekorvosi alapellátásra, az Eütv. 6. § (1) bekezdése alapján a körzet székhelyéül Szombathely Megyei Jogú Várost jelölik ki.

**II.**

**A megállapodás tartalma**

1. Megbízott vállalja, hogy a háziorvosi alapellátás működését jelen megállapodás

**a.)**

|  |  |
| --- | --- |
| 1. sz. mellékletét képező | Megbízott és Szombathely város **07. számú** **felnőtt** háziorvosi körzetét ellátó háziorvos |

**b.)**

|  |  |
| --- | --- |
| 2. sz. mellékletét képező | Megbízott és Szombathely város **11. számú** házi **gyermekorvosi** körzetét ellátó gyermekorvos |

**c.)**

|  |  |
| --- | --- |
| 3. sz. mellékletét képező | Megbízott és Szombathely város **13. számú** házi **gyermekorvosi** körzetét ellátó gyermekorvos |

praxisjog alapján végzett tevékenységének ellátására kötött megállapodás alapján biztosítja.

**III.**

**A megállapodás hatálya, felmondása**

1. A jelen megállapodás mindkét fél általi aláírásától kezdődően határozatlan időre jön létre.
2. A Felek jelen megállapodást közös megegyezéssel bármikor jogosultak megszűntetni.
3. A Felek rögzítik, hogy jelen megállapodást, bármelyik fél a másik félhez intézett írásbeli nyilatkozatával indokolás nélkül 60 nap felmondási időnél nem rövidebb idővel, minden esetben az adott hónap végére szólóan felmondhatja (rendes felmondás). A felmondási idő kezdő napjának az az időpont számít, amikor a másik fél a szerződés felmondásáról szóló értesítést igazolható módon kézhez veszi. A felmondásnak egyéb módon történő közlése érvénytelen.
4. A Felek rögzítik, hogy a megállapodás azonnali hatályú felmondására súlyos szerződésszegés esetén kerülhet sor. Súlyos szerződésszegésnek minősül: ha a Megbízott a megállapodásban vállalt feladatellátást nem, vagy nem a hatályos vonatkozó jogszabályoknak megfelelően végzi.
5. Felek rögzítik, hogy a jelen megállapodás alapján végzett alapellátási tevékenységet gyakorló működtető köti meg a társadalombiztosítási finanszírozást folyósító Nemzeti Egészségbiztosítási Alapkezelővel a finanszírozási szerződést illetve annak módosítását, és az alapellátási tevékenységet gyakorló működtető jogosult az ellátás utáni társadalombiztosítási finanszírozásra.

**IV.**

**Egyéb rendelkezések**

1. A Felek rögzítik, hogy a külön jogszabályokban meghatározott adatszolgáltatási kötelezettség, valamint a statisztikai adatgyűjtéshez szükséges adatok rendelkezésre bocsátása a Megbízót terhelik.
2. A Felek megállapodnak abban, hogy a jelen megállapodással kapcsolatos esetleges jogvitáikat békés úton, megegyezés útján rendezik. Amennyiben ez nem vezetne eredményre, úgy az esetleges jövőbeni jogviták elbírálására a Szombathelyi Járásbíróság, illetve a Szombathelyi Törvényszék kizárólagos illetékességét kötik ki.
3. Jelen megállapodást a Felek, mint akaratukkal mindenben megegyezőt, kölcsönös értelmezés után, jóváhagyólag írták alá.
4. A megállapodás az aláírás napjától érvényes, 2023. szeptember 1. napjától hatályos.

Kelt: Szombathely, 2023. „ ”

|  |  |
| --- | --- |
| Nárai község Önkormányzata, mint Megbízó képviseletében | Szombathely Megyei Jogú Város Önkormányzata, mint Megbízott képviseletében |
| polgármester | polgármester |